***Η χρήση των συσκευών LASER κίνδυνος στα χέρια των παιδιών***

 Ο κίνδυνος που διατρέχουν οι ανήλικοι από τη χρήση της συσκευής-δείκτη Laser είναι πολύ σοβαρός. Οι εν λόγω συσκευές διατίθενται στην αγορά από την Κίνα με ανεπαρκή ή ελλιπή πιστοποίηση. Δεν υπάρχει κεντρικός ελεγκτικός μηχανισμός πιστοποίησης της ενέργειας που εκπέμπει η κάθε συσκευή και η διάθεσή τους γίνεται εύκολα ακόμη και από το διαδίκτυο.

 Βάσει μελετών σπουδαίων ειδικών επιστημόνων τα στυλό Laser είναι τόσο ισχυρά, ώστε να προκαλούν εγκαύματα και μερική ή ολική τύφλωση στα μάτια των παιδιών και όχι μόνο! Τούτο επιβεβαιώνεται από δεκάδες περιστατικά ανά τον κόσμο, ακόμη και στη χώρα μας, όπως η μερική τύφλωση εννιάχρονου παιδιού στον Βόλο.

 Επομένως οι γονείς οφείλουν να είναι ιδιαίτερα προσεκτικοί στην αγορά των συγκεκριμένων συσκευών ειδικά από υπαίθριους πωλητές. Όμως και η εκπαιδευτική κοινότητα μπορεί και οφείλει να έχει καταλυτικό ρόλο με τη λήψη μέτρων πρόληψης και προστασίας της σωματικής και ψυχικής υγείας των μαθητών, ώστε να αποφευχθούν οι οδυνηρές συνέπειες από τη χρήση των δεικτών-Laser, καθότι Laser δε σημαίνει παιχνίδι αλλά KIΝΔΥΝΟΣ!!!!!